Peter Revson je pokojni ameriški dirkač Formule 1. Debitiral je v sezoni 1964 na Veliki nagradi Monaka z Lotusom, toda sezono je končal brez točk. Naslednjo priložnost je dobil šele v sezoni 1971, najboljše rezultate pa je dosegel v sezoni 1973 z McLarnom, ko je dosegel svoji edini zmagi na dirkah za Veliko nagrado Velike Britanije in Kanade, skupaj s sezono 1972 pa je dosegel še šest uvrstitev na stopničke. Na tretji dirki sezone 1974 za Veliko nagrado Južne Afrike se je smrtno ponesrečil.